Stakkars store sterke karer



Kjære Marie jeg vil sende noen ord
øvelsen er nok mye verre enn du tror.
Hardkjør om dagen og helt utkjørt hver kveld
blikk'e tid til no morro eller spell.

Stakkars store sterke karer
Som vårt lille land forsvarer
Stakkars store sterke karer
Det er godt at sånne fins, for svake kvinns.


Jeg er på sjukestua, veldig svak og matt
Etter en farlig opersajon som var i natt
Sannheten er at helten hylte som en gris
Da vi trakk ut av fingeren hans ei flis!

Stakkars store sterke karer
Som vårt lille land forsvarer
Stakkars store sterke karer
Det er godt at sånne fins, for svake kvinns.


Jeg er så trofast og jeg drømmer kun om deg
Send meg et bilde, det er det jeg ønsker meg.
Det skriver han, men hele skapdøren er full
av pinupper og missetøys og tull!

Stakkars store sterke karer
Som vårt lille land forsvarer
Stakkars store sterke karer
Det er godt at sånne fins, for svake kvinns.


Vi har manøver, jeg må slite som en hest,
Kulene regner, og det stormer fra nordvest.
Det kan man skrive når man ligger på sin rygg,
Og det eneste man sloss mot er en mygg!

Stakkars store sterke karer
Som vårt lille land forsvarer
Stakkars store sterke karer
Det er godt at sånne fins, for svake kvinns.


